text: এম এ মান্নান (–২১ সেপ্টেম্বর ২০০৯) বাংলাদেশের চট্টগ্রাম জেলার রাজনীতিবিদ, মুক্তিযুদ্ধের সংগঠক ও সাবেক মন্ত্রী যিনি চট্টগ্রাম-৯ ও চট্টগ্রাম-৭ আসনের সংসদ সদস্য ছিলেন।
  
  জন্ম 
  এম এ মান্নান  সালে চট্টগ্রামে জন্মগ্রহণ করেন। তার স্ত্রী নূর মেহের বেগম। তাদের ৬ ছেলে, ২ মেয়ে।
  
  রাজনৈতিক জীবন 
  এম এ মান্নান কেন্দ্রীয় আওয়ামী লীগের উপদেষ্টা পরিষদ সদস্য, চট্টগ্রাম নগর আওয়ামী লীগের সভাপতি ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন চট্টগ্রাম-৭ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৯ আসন থেকে সংসদ সদস্য নির্বাচিত হয়ে ছিলেন। 
  
  ২০০১ সালের অষ্টম জাতীয় নির্বাচনে তিনি আওয়ামী লীগের মনোনয়নে একই আসন থেকে বাংলাদেশ জাতীয়তাবাদী দলের আবদুল্লাহ আল নোমানের কাছে পরাজিত হন।
  
  মৃত্যু 
  এম এ মান্নান ২১ সেপ্টেম্বর ২০০৯ সালে মৃত্যুবরণ করেন।
  
  তথ্যসূত্র 
  
  বিষয়শ্রেণী:চট্টগ্রাম জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:সপ্তম জাতীয় সংসদ সদস্য
  বিষয়শ্রেণী:১৯৩০-এর দশকে জন্ম
  বিষয়শ্রেণী:২০০৯-এ মৃত্যু
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:প্রথম জাতীয় সংসদ সদস্য
title: এম এ মান্নান (চট্টগ্রামের রাজনীতিবিদ)